Чешске Будейовице

Чешске Будейовице, чеш. České Budějovice, нѣм. Budweis, Böhmisch Budweis — суть штатутарным городом, административным и културным центром Югочешского края и его найвекшым населеным пунктом. Город положенный помеджи озерами при сутоку рѣк Влтава и Малше. Основаный в року 1265 чешскым пановником Пшемыслом Отакаром II., город мать богату середновѣку архитектуру зоз еднов из найвекшых аркадных городскых площ в Европѣ. В Югочешском музею суть презентованы природа, археология, история и умѣня региона. Гералдичныма фарбами суть золота, червена и стрѣберна. Герб походить зоз XIV., а застава — зоз XVIII. стороча. В Чешскых Будейовицях суть вецеры высшы школы, културны, шпортовы и туристичны инштитуции. Осадили ся ту ай свѣтознамы фирмы з довгов традициов, як то: Koh-i-noor Hardtmuth, a.s., Budějovický Budvar, n.p., пак найвекша югочешска машинарска фирма Robert Bosch, s.r.o. ай вызнамный потравинарскый продуцент Madeta, a.s. На запад од города недалеко суть найдища антрациту, бурого угля и графиту. Жерела и одказы České Budějovice. Encyclopedia Britannica. 30 Apr. 2013. https://www.britannica.com/place/Ceske-Budejovice. [перевірено 2021-10-20]. англ. Počet obyvatel v obcích - k 1.1.2021 (Czech). Český statistický úřad. 30 Apr. 2021. https://www.czso.cz/csu/czso/pocet-obyvatel-v-obcich-k-112021. [перевірено 2021-10-20]. чеш. Statutární město České Budějovice. Официалный веб. https://www.c-budejovice.cz. [перевірено 2021-10-20]. чеш.нѣм.англ. Референции